 10 ጥቅምቲ 2017 ምንጪ ስእሊ, Getty Images መግለጺ ስእሊ, ትግራይ ኣብ ዓመተ ትምህርቲ 2010 58 ተማሃሮ ጥራሕ ናብ ዩኒቨርስቲ ኣሕሊፋ ኣብቲ ዝሓለፈ ቅነ ውጽኢት ናብ ዩኒቨርሲቲ ዝኣተዉ ተምሃሮ ቤት ትምህርቲ ሃጸይ የውሃንስ ሰሊኹ ናብ ማሕበራዊ ሚድያታት ምውጽኡ ሲዒቡ መዘራረቢ ዛዕባ ጽሬት ትምህርቲ ትግራይ ኮይኑ ቀንዩ ኣብ 2009 ዓመተ ምሕረት ኣብ ትግራይ መእተዊ ፈተና ዩኒቨርሲቲ ካብ ዝወሰዱ 18 ሽሕን 831 ተመሃሮ 12 ክፍሊ እቶም 10 ሽሕን 987 ተመሃሮ ጥራሕ ነቲ ብኤጀንሲ ፈተናን ምዘናን ዝተወሰነ መሕለፊ ነጥቢ ረኺቦም ናብ ዩኒቨርሲታት ከምዝተመደቡ ቢሮ ትምህርቲ ክልል ትግራይ ይሕብር ቁጽሪ ናብ ዩኒቨርሲቲ ዝሓለፉ ተመሃሮ ትግራይ ብሚኢታዊት እንትግበጥ ክቕመር እንከሎ ድማ 58 ሚኢታዊት ከምዝኾነ ዝሓበሩ ኣብቲ ቢሮ ሓላፊ ርክብ ህዝብን መንግስትን ኣይተ ዳኘው ኣይጠገብ ሎምዘበን ኣብ ትግራይ ዝተመዝገበ ውጽኢት ተምሃሮ 12 ክፍሊ ትሑት ከምዝኾነ ኣብሪሆም ከም ኣገላልጻ ኣይተ ዳኘው እቲ ዝተመዝገበ ትሑት ውጺኢት መምሃራን ወለድን መዳርግቲ መሻርኽቲ ኣካላትን ተዋዲዶም ክሰርሑ ብዘይምኽኣሎም ከምዝኾነ ሓቢሮም ብፍላይ ኣብ ትግራይ ካብ ዝርከባ መንግስታዊ ኣብያተ ትምህርቲ ብዝሓሸ ንዋት ኮነ መምሃሪ ክፍልታት ዝተወደበ ቤት ትምህርቲ ሃጸይ የውሃንስ ከምዚ ዓይነት ውድቀት ምምዝጋቡ ተቐባልነት ከምዘይብሉ ወሲኾም ገሊጾም መምህር ዩኒቨርሲቲ መቐለ ተመሃራይ ዶክትሬት ዲግሪ ኣብርሃ ሃይለዝጊ ግን መምሃራንን ተምሃሮን ሎምዘበን ተዋዲዶም ብዘይምስርሖምዩ እቲ ውድቀት ኣጋጢሙ ብዝብል ሓሳብ ኣይተ ዳኘው ኣይጠገብ ኣይሰማዕማዕን ቅድሚ ኹሉን ልዕሊ ኹሉን ተማሃሮ ሎሚ ዓመት ስለ ዝወደቑ እቲ ሽግር ናይ ሎሚ ዓመት እዩ ነይሩ ማለት ኣይኮነን ሓደ ናይ 12 ዓመት ዝነበረ ጉዕዞ ግጉይ ምንባሩ እዩ እቲ ውፅኢት ዝሕብር ብምባል ዝሙጉት መመህር ኣብርሃ ሃይለዝጊ እቲ ዝተመዝገበ ትሑት ውጽኢት ንዓመታት ተኣጂሉ ናይ ዝመጽአ ሕመቕ ኣተገባብራ እምበር ናይዚ ሕሉፍ ዓመት ኣፈጻጽማ ጥራሕ ከምዘይኮነ ይገልጽ ምንጪ ስእሊ, Hahu Ethiopia መግለጺ ስእሊ, መምሃራን ተመሃሮኦም ንኸይወድቁዎም ንኽቀዳድሑ ከምዘበረታትዑ ይሕመዩ እዮም ምኽንያት ውድቀት ብዝሒ ተምሃሮ ቤት ትምህርቲ ሃጸይ የውሃንስ ኣብ እዋን ፈተና ጥቡቕን ምቅድዳሕ ዘይነበሮን ስለዝነበረዩ ኣጋጢሙ ዝብል መካትዒ ነጥቢ ርእሰ መምህር እቲ ቤት ትምህርቲ መምህር ተወልደ ገብረሚካኤል ዘዕግብ ኣይኮነን ይብል መምህር ኣብርሃ ሃይለዝጊ እኳ ድኣስ መስርሕ ተሓታትነት ኣብ ፅሬት ጭቡጥ ናይ ተምሃሮ ብቕዓት ዘተኮረ እንተይኮነስ ኣብ ቁፅሪ ጥራሕ ማለት ክንደይ ተምሃሮ ሓሊፎም? 